**भारत सरकार**

**सड़क परिवहन और राजमार्ग मंत्रालय**

**राज्‍य सभा**

**अतारांकित प्रश्‍न सं. 3932**

**सोमवार, 2 अप्रैल,2018/11 चैत्र, 1940 (शक)**

**राष्ट्रीय राजमार्ग 28क की मरम्मत**

**3932. डा॰ अनिल कुमार साहनीः**

क्या **सड़क परिवहन और राजमार्ग मंत्री** यह बताने की कृपा करेंगे किः

(क) क्या पिपराकोठी-रक्सौल मार्ग (राष्ट्रीय राजमार्ग 28क) जर्जर अवस्था में है और इसमें कई खड्डे हैं जिनके चलते दुर्घटनाएं होती हैं;

(ख) यदि हां, तो मरम्मत कार्य में देरी के कारणों सहित तत्संबंधी ब्यौरा क्या है और इस काम को कब तक पूरा कर लिया जाएगा;

(ग) क्या सरकार ने भारत-नेपाल सड़क सम्पर्क परियोजनाओं में हुई प्रगति की समीक्षा के लिए हाल में बैठक की है, यदि हां, तो तत्संबंधी ब्यौरा क्या है; और

(घ) सरकार द्वारा भारत-नेपाल सीमा के निकटवर्ती क्षेत्रों में संचालनात्मक और रणनीतिक दृष्टि से महत्वपूर्ण सड़कों के विकास के लिए क्या कदम उठाए गए हैं?

**उत्‍तर**

**सड़क परिवहन और राजमार्ग मंत्रालय में राज्‍य मंत्री**

**(श्री मनसुख एल. मांडविया)**

**(क) एवं (ख):**  रियायतग्राहियों के गैर कार्य -निष्‍पादन और हाल ही में बाढ़ के कारण 67 कि.मी. मौजूदा खंड में से  7.8 किमी की  लंबाई  खराब स्‍थिति में है। अपने दायित्‍वों को पूरा नहीं करने के लिए रियायतग्राहियों को समापन नोटिस जारी करने की भी मंसा है। अनुरक्षण-कार्य सौंपा गया है तथा कार्य को जून 2018 तक पूरा करने के साथ शुरु किया गया है।

 **(ग) एवं (घ):**  महत्‍वपूर्ण क्षेत्रों में नेपाल के साथ चल रहे सहयोग की समीक्षा हेतु विदेश सचिव की अध्‍यक्षता के अंतर्गत 22.03.2018 को अंतर-मंत्रालयी बैठक हुई थी। इस चर्चा में पहुंचमार्गों को पुलों से संपर्कता उपलब्‍ध कराने के लिए मरम्‍मत व निर्माण और नेपाल सीमा तक जाने वाली सभी सड़को का दीर्घकालिक उन्‍नयन का चर्चा भी शामिल था। हाल ही में, सीसीईए द्वारा अनुमोदित भारतमाला परियोजना चरण-। जिसमें 2000 किमी लम्‍बाई हेतु सीमा व अंतरराष्‍ट्रीय संपर्कता सड़कों का विकास की परिकल्‍पना भी की गई और 25000 करोड़ रु. के परिव्‍यय का प्रावधान भी किया गया है।

\*\*\*\*\*